**Tisztelt Igazgató Asszony/Úr!  
Tisztelt Pedagógusok és Diákok!**

A Vásárhelyi Pál Kereskedelmi Szakközépiskola ösztönözni szeretné a Budapesti Szakképzési Centrum összes iskoláját, hogy látogassák meg a természettudományokkal kapcsolatos múzeumokat és az Állatkertet. Arra kérjük a természettudományos munkaközösségeket, hogy a diákok csoportokban keressék meg a csatolt feladatokra a válaszokat. A verseny a tanév végéig érvényes. Az az iskola győz, amelyikből a legtöbben látogatják meg a kijelölt intézményeket, és sikeresen megtalálják a válaszokat.

Az intézmények listája:

1. Természettudományi Múzeum
2. Mezőgazdasági Múzeum
3. Állatkert

A verseny határideje: 2016. május 27.

A belépők és a válaszfeladatok megküldésével lehet bizonyítani a részvételt. PDF formátumba, mappában tömörítve kérjük a válaszokat megküldeni.

A kapcsolattartó, akinek küldeni lehet a mappákat:

Somogyi Edit természettudományi munkaközösség vezető

[somogyi.edit2@gmail.com](mailto:somogyi.edit2@gmail.com)

A verseny állásáról, és az információkról az iskola honlapján is tájékozódhatnak.

<http://vasarhelyi.info>

Kérjük Önöket, hogy minél többen látogassanak el a múzeumokba és az Állatkertbe, ezzel is támogassák az intézményeket!

Budapest, 2015.10.06.

Üdvözlettel

Somogyi Edit